Fostul primar al New Yorkului face lumină în cazul scrisorii trimise lui Iohannis şi admite că a fost plătit pentru ea, însă neagă ferm acuzaţiile că scrisoarea ar fi avut vreo legătură cu Liviu Dragnea: “Am fost plătit de firma de lobby Tel Drum, o societate pe acţiuni la purtător, care nu are nicio legătură cu Liviu Dragnea, pe care nici nu îl cunosc”, spune Giuliani.

Giuliani susţine că scrisoarea e redactată în termeni generici şi în ea solicita amnistie şi graţiere pentru infractori în general, şi nu pentru infractori anume, precum Liviu Dragnea, deci acuzaţiile ar trebui retrase: “Faptul că Dragnea ar intra sub incidenţa amnistiei şi că am luat banii de la Tel Drum nu pot conduce sub nicio formă la concluzia că aş fi acţionat în interesul lui Dragnea”, declară Giuliani.

Avocatul firmei Tel Drum, care e din Teleorman, e văr cu Liviu Dragnea, dar nu îl cunoaşte şi nu are nicio legătură cu el, confirmă că firma are ca obiect de activitate, printre altele, şi acţiuni de lobby: “Nu e primul lobby făcut de Tel Drum. Au mai fost acţiuni de lobby pe lângă anumite primării, pentru acordarea de contracte, dar şi lobby cu procurori, care au clasat anumite dosare, după ce plicurile cu lobby au ajuns unde trebuie”.